
Fiat justitia, ruat caelum! 

8 Votes 


Că tot vin alegerile, voi cu cine votaţi? Nu v-aţi săturat de veşnicile feţe ale politicienilor obosiţi de atâtea 
trădări, pupături în fund, târâișuri în fața prea multor stăpâni și odioasele lor metehne? În naivitatea 
multora stă gândul ludic „Poate de data asta va face ceva!” şi ca întotdeauna, vechiul candidat reales NU va 
face nimic altfel pentru comunitate/țară. El vrea doar să fure pentru că furtul este însăși drogul puterii. 


Ceea ce nu înţeleg, netrebnicii politicieni este că mai întâi se fură pe ei înșiși, apoi pe familiile lor și că 
ceea ce distrug din poziţia în care se află se va repercuta și în lumea lor personală. Dar...parveniţi fiind 
majoritatea...plaja conştientizării faptelor lor este îngustă, mică, tenebroasă. Ei n-au timp să mediteze la 
faptele lor, ci doar salivează pavlovian ori de câte ori li se oferă un avantaj material. Și pentru asta sunt 
în stare de orice sacrificiu imediat. Au dobândit adicție de parvenitism. Este pandemie de parvenitism. 


Parvenitul — persoana care a ajuns să deţină o bună situație materială, politică sau socială, fără merite 
deosebite, fără muncă, adesea prin mijloace neoneste. 


re 
Îl știu de mult pe-acest pârlit, 

Ce-n funcții mari a parvenit: 

Nu e cretin, nu-i nici profund, 

Da-i ne'ntrecut să pupe-n fund. 


(George Budoi) 


Cu cât mai sus se urcă maimuța cea neroadă, 

Cu-atât mai mult şi-arată şi fundul şi-a ei coadă; 

La fel și parvenitul, și omul de nimic: 

Cu cât în funcţii urcă, vedem cât e de mic. 

(George Budoi) 

Altă minciună ordinară privitoare la numărul total al alegătorilor! 


Numărul total de alegători înscrişi în Registrul Electoral este de 18.987.675 de persoane, din 

care 18.835 au drepturile de vot radiate la data 26.05.2019, ca urmare a încadrării în prevederile art. 39 
din Legea nr. 208/2015 privind alegerea Senatului și a Camerei Deputaţilor, precum şi pentru 
organizarea şi funcționarea Autorităţii Electorale Permanente, cu modificările şi completările ulterioare, 
referitor la radierea din Registrul electoral a alegătorilor cărora li s-a interzis exercitarea dreptului de a 
alege sau au fost puşi sub interdicţie. 


Din totalul de alegători înscriși în Registrul electoral, exceptându-i pe cei cu drepturile de vot radiate, un 
număr de 700.843 de cetățeni români cu drept de vot au domiciliul sau reşedinţa în străinătate şi sunt 
posesori de pașaport CRDS. 


In România NU trăiesc azi 18 milioane de cetățeni, ci vreo 16 milioane maximum, din care vreo 4.5 
milioane sunt minori + interzişi! Ce nu fac guvernanţii noştri ca să iasă „catindatul” care trebuie? Mint 
cu nerușinare atunci când anunţă oficial numărul total al votanţilor! 

